**820718402700**

**ШЕРДАЛЫ Ақниет,**

**М.Мәметова атындағы №33 жалпы білім беретін мектебінің**

**8- сынып оқушысы.**

**Жетекшісі: МАХАНБЕТОВА Жайсанкүл Әбдуәліқызы,**

**Түркістан облысы, Жетісай ауданы**

**МҰЗБАЛАҚ АҚЫН – МҰҚАҒАЛИ МАҚАТАЕВ**

*Мұқағали мұрасы, сұлулық үлгісі біздің бүгінгі игілігіміз ғана емес, Мұқағали мұрасы, маржан поэзиясы – болашақ ұрпақтардың да еншісі, қастерлеп – қадірлейтін қазынасы.* *Зейнолла Серікқалиев*

Өзінің сыршыл да, мұңшыл поэзиясы арқылы қаншама оқырманның жүрегінен ойып тұрып орын алған біртуар ақын –М.Мақатаев. Ол кішкентай бала кезінен қаншама қиыншылық көрсе де мойымай өлең – жырға әуес болып өсті. Ақын небары он – он бір жасынан бастап қолына қалам алып өлең шығаруға машықтана бастаған. Осыдан кейін көптеген тақырыптарға қалам сермеген ақиық ақындардың біріне айналды. Ақынның ғұмырлы позиясы қазіргі таңда дүйім жұрттың жүрегінен орын алып, қызығы мен шыжығын, қуанышы мен қайғысын сыр етіп шертетін мызғымас жан серігіне айналғаны баршамызға берлігі. Мұқағалидың өлеңдері қиын күйзелістен, шынайы қуаныш пен сезімнен туған. Ақын бойындағы ұлы сезімге бас иіп, өз өлеңдерінде махаббат тақырыбын кеңінен тілге тиек еткен. Себебі, Мұқағали өмірді шынайы сезіммен сүйген ақын. Оның түсінігіндегі ғұмыр - жақсы ізгі қозғалыстармен, шынайылығымен жарық. Ақын өлеңдерінің пішіні де жазылу үлгісі де мәңгілік қозғалысқа арналған.

Мұқағали өмірінің соңына дейін қолынан жүйрік қаламы түспеген, қазақтың терең ойлы құдіретті қара өлеңіне әбден қаныққан ақын. Қазақ жұртының құдіретті сөз мәнін терең түсініп, сөз маржанын бейнелі өрнекпен өрнектеген Мұқағалидай ақын кем де кем. Мұқағали өлеңдері –ұлттық поэзияның жаңа бір белеске көтерілгендігін, қазақ тарихының жаңа көзқарасы ойысқан заманда қара өлеңнің шынайы қадірі артып, бұрынғыдан да толысып, кемелденгеннің куәсі деп білемін. Ол әрбір жазған қара өлеңінде қазақ халқының ұлттың болмысы мен рухын ұстанды. Оны түрлендіре отырып байытты,сөйтіп қоғам оқырмандарының жүрегіне жол ашты. Сонымен қатар ақын қазақ лирикасын ХХ ғасыр әдебиетінің озық үлгілерімен нәрлендірді. Ақын сезімге толы ыстық лирикасымен өз оқырмандарының жүрегіне жолтаба білді. Халқын көрнекті жырмен сусындатып, өзінің менімен адамзат баласына ортақ шындығы арқылы қалың оқырманның жан жүрегін баурап алды. Ол қолданған әрбір амал – адам болмысын шынайы түрде ашуға әрекет еткен еңбегінен ақынның шын мәнінде шеберлігі көрініс табады.

Ақын поэзиясында табиғат көріністерін, пейжазды жайғана көрініс деп қарамайды, онда адамзат бейнесін толықтыра, күшейте түсетін тәсілдер мол. Мұқағали өзінің туған ауылын суретін бейнелеуде кестелеп өрнек салғандай, өзгеше бар болмысымен жырлайды. Табиғат аясында туып – өскен әрбір ақын туған жеріне арнап қалам тартпауы мүмкін емес. Қастерлі туған жерді, оның әдемі табиғатын жырлау – барлық ақын – жазушының перзенттік парызы деп білемін. Қазақ даласының көз тоймас сұлу табиғатын ақын пәк күйінде көргісі келеді. Себебі, табиғат та адам сияқты кейде көңілді,кейде мұңды келеді. Соған лайық ақын да табиғатты әр құбылыста суреттейді. Бірде ол дала бетін жасыл түспен оранған шүйгінді алқапты, асқар тау мен суы балдай татыған өзендерді көрсе, кейде сарғайған сар даласын лағылға теңейді.

Аян ғой аймағыңның сыры маған,

Сөйлейсің, сөйлейсің сен, Ұлы далам!

Мен сенің көкке ұшырған бозторғайың,

Шырылдап жергетүспей тұрып алам.

Бұл өлең жолдарынан ақыннаң адамдармен бірге Жер Анадан келісім мен үйлесім іздегені көрініп тұр. Оның ойындағы табиғат жай ғана көрініс емес, жанды, сезімтал дүние. Сол үшін де Алатауға мұңын шағады, сырын ақтарады, жас қайыңды өзіне сырлас етіп, жапырақты жүрекке теңесе, мергеннің оғына іліккен жан-жануарларға шын жаны ашиды. Мұқағали поэзиясы дүниенің барлық мәселесіне араласқан, кең, ауқымды тақырыпты қамтығандықтан ақындық талантымен,қанша жылдар, ғасыр өтсе де өлмес өлеңдерімен өрлей бермек. Әрбір адам Мұқаңның өлеңдерін оқып, ізденген сайын сырлы саздарына қанығады. Тарихтағы ұлы тұлғалар шығатын шұғылалы биікке көтерілген ұлы ақындар секілді Мұқағали да қазақ поэзиясын жаңа шыңға қондырды да, өзі сол шыңның тұғыры болып қала берді. Ол жыл мезгілінің әрбір мезгілімен жасасып, әр ұрпақпен бірге жасайтын ақындар тобына жатса керек. Ол кісінің қалам ұшынан өрнектеліп жазылған өлеңдерін ұмыту мүмкін емес. Ақынның өлеңдері өнер сүйер әрбір қауымның жүрегінде ерекше орын алған туындылары мәңгі есте қалмақ!